# Montesa King Scorpion

La Montesa King Scorpion, coneguda també com a King Scorpion 250, fou un model de motocicleta de tipus trail que fabricà Montesa entre 1970 i 1976. Al llarg de la seva vida comercial se'n produïren dues versions (la inicial i l'anomenada "Automix"), totes dues amb les mateixes característiques generals: motor de dos temps monocilíndric refrigerat per aire de 250 cc, bastidor de simple bressol, frens de tambor i amortidors de forquilla convencional davant i telescòpics darrere.
Tot i que al moment de l'aparició de la King Scorpion encara no existia el concepte de moto Trail -ni tampoc, en conseqüència, l'actual sinònim Dual Purpose-, aquest model ha estat considerat com a la primera Montesa d'aquesta modalitat, ja que era una motocicleta polivalent que permetia circular còmodament tant sobre asfalt com per fora d'asfalt, per bé que anava encarada sobretot a l'ús en carretera. Se'n fabricaren poques unitats, la majoria destinades al mercat nord-americà, i per aquest motiu és un model molt preuat pels col·leccionistes. La segona versió, l'Automix, incorporava un nou sistema de greixatge del motor creat per Montesa i destacava per la qualitat d'acabats i equipament, de clara inspiració japonesa, poc habituals a l'època.

## Models relacionats

La Montesa Texas 250 de 1966, destinada també al mercat nord-americà, fou coneguda al seu temps com a Scorpion o Texas Scorpion 250; el 1972, Montesa llançà també un petit ciclomotor de 49 cc inspirat en la King Scorpion, al qual anomenà simplement Scorpion 50. Finalment, abans de l'aparició de la Montesa Enduro, nombrosos pilots de la marca competien en proves d'enduro amb unitats de King Escorpion adaptades a aquesta disciplina.

## Versions
### Llista de versions produïdes

| Versió | Id. Model | Anys | Núm. Sèrie | Unitats | Color dipòsit |
| 250 | 34M | 1970 - 1972 | 34M0001- | 3.310 | Vermell |
| Automix | 44M | 1972 - 1976 | 44M0001- | 2.877 | Bronze metal·litzat |
| Total d'unitats produïdes | Total d'unitats produïdes | Total d'unitats produïdes | Total d'unitats produïdes | 6.187 | |
* ↑ N'hi hagué també una sèrie en color verd metal·litzat.

### 250

Dissenyada per Leopoldo Milà, la primera King Scorpion partia de la base de la Cota 247 de trial, de la qual adoptava motor i xassís. Un exemplar d'aquest model es va fer arribar a l'astronauta Neil Armstrong poc després que hagués tornat de la missió Apollo 11 (1969), en què fou el primer home a caminar sobre la Lluna. La idea se li acudí a Pere Permanyer, gran admirador del progrés científic i tècnic, i l'importador de Montesa als EUA, Kim Kimball, la va materialitzar: després d'escriure una carta a Armstrong expressant-li el seu desig de regalar-li la moto, aquest va telefonar a la seva oficina per dir-li que, en cas que acceptés, no implicava cap suport a la marca i la notícia no es podia fer servir com a promoció publicitària. Arribats a aquest acord, Kim Kimball en persona li va lliurar la moto.

#### Fitxa tècnica

Montesa King Scorpion 250 :
| Id. Model | 34M | Montesa King Scorpion de 1970 |
| Núm. Sèrie | 34M0001- | Montesa King Scorpion de 1970 |
| Anys | 1970 - 1972 | Montesa King Scorpion de 1970 |
| CC | 247,69 | Montesa King Scorpion de 1970 |
| Diàmetre x Carrera | 72,5 x 60 mm | Montesa King Scorpion de 1970 |
| Compressió | 9:1 | Montesa King Scorpion de 1970 |
| CV | 22,8 a 6.500 rpm | Montesa King Scorpion de 1970 |
| Carburador | Amal 627 27 mm | Montesa King Scorpion de 1970 |
| Canvi | 5 velocitats | Montesa King Scorpion de 1970 |
| Suspensió davant | Telescòpica | Montesa King Scorpion de 1970 |
| Suspensió darrera | Oscil·lant | Montesa King Scorpion de 1970 |
| Pneumàtic davant | 3,00 x 19" | Montesa King Scorpion de 1970 |
| Pneumàtic darrera | 4,00 x 18" | Montesa King Scorpion de 1970 |
| Frens davant | Tambor 180 mm | Montesa King Scorpion de 1970 |
| Frens darrera | Tambor 180 mm | Montesa King Scorpion de 1970 |
| Pes en sec | ? | Montesa King Scorpion de 1970 |
| Capacitat dipòsit | 11 l | Montesa King Scorpion de 1970 |
| Color dipòsit | Vermell | Montesa King Scorpion de 1970 |
| Montesa King Scorpion de 1970 ||
* ↑ Hi havia un kit de potenciació optatiu que permetia assolir els 31 CV a 7.000 rpm

### Automix

La novetat més destacada de la segona versió era el nou sistema de greixatge de motor, registrat per Montesa amb el nom d'"Automix" (d'aquí el nom del model), el qual actuava per greixatge separat i permetia oblidar-se de l'habitual mescla manual d'oli i benzina al dipòsit de combustible. El sistema Automix disposava d'un dipòsit d'oli sota el selló de la moto -al costat dret, amb un visor per a poder-ne controlar el nivell- i una bomba de dosificació amb cabal sincronitzat de forma automàtica amb el comandament del gas i les revolucions del motor. El xassís i el motor eren adaptats dels de la Cappra VR de motocròs, un model inspirat en el que havia pilotat amb èxit Kalevi Vehkonen al mundial de motocròs durant la temporada de 1972.
El 1974, Montesa llançà un model basat en la King Scorpion Automix, pràcticament igual però d'estricta carretera, la Rapita 250.

#### Fitxa tècnica

Montesa King Scorpion Automix :
| Id. Model | 44M | Montesa King Scorpion Automix de 1972 |
| Núm. Sèrie | 44M0001- | Montesa King Scorpion Automix de 1972 |
| Anys | 1972 - 1976 | Montesa King Scorpion Automix de 1972 |
| CC | 246,3 | Montesa King Scorpion Automix de 1972 |
| Diàmetre x Carrera | 70 x 64 mm | Montesa King Scorpion Automix de 1972 |
| Compressió | 10:1 | Montesa King Scorpion Automix de 1972 |
| CV | 24 a 6.800 rpm | Montesa King Scorpion Automix de 1972 |
| Carburador | Bing 11500-32 32 mm | Montesa King Scorpion Automix de 1972 |
| Canvi | 5 velocitats | Montesa King Scorpion Automix de 1972 |
| Suspensió davant | Telescòpica | Montesa King Scorpion Automix de 1972 |
| Suspensió darrera | Oscil·lant | Montesa King Scorpion Automix de 1972 |
| Pneumàtic davant | 3 x 21" (motocròs) | Montesa King Scorpion Automix de 1972 |
| Pneumàtic darrera | 4 x 18" | Montesa King Scorpion Automix de 1972 |
| Frens davant | Tambor 130 mm | Montesa King Scorpion Automix de 1972 |
| Frens darrera | Tambor 150 mm | Montesa King Scorpion Automix de 1972 |
| Pes en sec | 110 kg | Montesa King Scorpion Automix de 1972 |
| Capacitat dipòsit | 10 l | Montesa King Scorpion Automix de 1972 |
| Color dipòsit | Bronze metal·litzat | Montesa King Scorpion Automix de 1972 |
| Montesa King Scorpion Automix de 1972 ||

#### Notes

* ↑ Optatiu: 2,75 x 21" (trial)
* ↑ N'hi hagué també una sèrie en color verd metal·litzat.
* ↑ 140 km/h segons una altra font.

## Referències

* ↑ Claret 2003: «King Scorpion/King Scorpion Automix» p. 52/54
* 1 2 3 «Montesa King Scorpion Automix» (en castellà). motosclasicas80.com. [Consulta: 15 juny 2017].
* 1 2 Hernández, Enrique (Director) «Montesa King Scorpion Automix» (PDF) (en castellà). Motociclismo. Edisport, SL [Madrid], 12-1973, p. 9-15.
* ↑ Claret 2003: «Exportacions i el mercat nord-americà» p. 49
* ↑ «Números de chasis - Montesa» (en castellà). lamaneta.org. [Consulta: 5 desembre 2014].
* ↑ «Model King Scorpion 250 Automix». montesaweb.com, 2008. [Consulta: 25 juny 2017].
* ↑ Montero, Francesc. «King Scorpion 250 (1970)». A: Montesa The Art Gallery (en castellà i anglès). El Prat de Llobregat: Honda Motor Europe Ltd. Sucursal en España, desembre 2014, p. 106-107. ISBN 978-84-617-2367-6.
* ↑ Garriga, Manuel. «La moto vermella de Barcelona - De Hollywood al Japó, passant per Bombai» (en anglès). elpais.com. El País, 07-06-2012. [Consulta: 8 agost 2020].
* ↑ «US Montesa History (1962 - 1974)» (en anglès). southwestmontesa.com. [Consulta: 8 agost 2020].
* ↑ «Marca: Montesa / Tipo: King Scorpion» (JPG. Revista Motos 1971 en España escanejada) (en castellà). motoguapa.com. Motociclismo, 1971. [Consulta: 15 juny 2017].
* ↑ «Montesa Todo Terreno Modelo "King Scorpion"» (JPG. Fullet original de 1970 escanejat) (en castellà i anglès). motoguapa.com. Permanyer, S.A. Montesa, 1970. [Consulta: 15 juny 2017].
* ↑ «Model King Scorpion 250». montesaweb.com, 2008. [Consulta: 25 juny 2017].
* ↑ Patrignani, Roberto; Colombo, Mario. «Montesa King Scorpion 250». A: Motocicletas (en castellà). Traducció: Roser Berdagué. Barcelona: Editorial Teide, Instituto Geográfico De Agostini, 1972, p. 22.
* ↑ «Montesa King Scorpion 250. Anys 1970 - 1972». mnactec.cat. Museu de la Ciència i de la Tècnica de Catalunya, 01-01-2015. Arxivat de l'original el 3 d’octubre 2017. [Consulta: 15 juny 2017].
* ↑ «King Scorpion 250 "Automix"» (JPG. Fullet original de 1972 escanejat) (en castellà i anglès). motoguapa.com. Permanyer, S.A. de Industrias Mecánicas Montesa, 1972. [Consulta: 15 juny 2017].
* 1 2 «Montesa King Scorpion Automix 250. Anys 1972 - 1976». mnactec.cat. Museu de la Ciència i de la Tècnica de Catalunya, 01-01-2015. Arxivat de l'original el 3 d’octubre 2017. [Consulta: 15 juny 2017].

### Bibliografia

* Claret, Salvador. Museu de la Ciència i de la Tècnica de Catalunya. Viva Montesa, col·lecció Pere Permanyer: Guia de l'exposició de motocicletes. Barcelona: Cevagraf, SCCL, 2003. ISBN 84-393-5977-2.

## Enllaços externs

* Blog dedicat a la Montesa King Scorpion (castellà)